Diari Oficial de la Generalitat Valenciana


Sumari del DOGV 9603, del 25-05-2023 (2023/5565)

RESOLUCIÓ de 18 de maig de 2023, del conseller d'Hisenda i Model Econòmic, per la qual es modifica l'article 14 de la Resolució de 8 de juny de 2022, del conseller d'Hisenda i Model Econòmic, de delegació de determinades competències en òrgans d'aquesta conselleria.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9603

Data del DOGV
:   25-05-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/5565


Data del document
:   18-05-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic

RESOLUCIÓ de 18 de maig de 2023, del conseller d'Hisenda i Model Econòmic, per la qual es modifica l'article 14 de la Resolució de 8 de juny de 2022, del conseller d'Hisenda i Model Econòmic, de delegació de determinades competències en òrgans d'aquesta conselleria. [2023/5565]  
Per la Resolució de data 8 de juny de 2022, del conseller d'Hisenda i Model Econòmic, es deleguen determinades competències en òrgans d'aquesta conselleria (DOGV 9360, 13.06.2022).  
La recent publicació de l'Ordre 3/2023, de 14 de març, de la Conselleria d'Hisenda i Model Econòmic, per la qual s'aprova el Reglament de funcionament de la Caixa de Depòsits i Fiances de la Generalitat, publicada en el DOGV núm. 9561, de 24.03.2023, fa necessari modificar l'article 14 de l'esmentada Resolució de 8 de juny de 2022, de delegació de determinades competències en òrgans d'aquesta conselleria.  
  
Per això, de conformitat amb el que s'estableix en els articles 9 i 10 de la Llei 40/2015, d'1 d'octubre, de règim jurídic del sector públic, i fent ús de les atribucions conferides en l'article 63 de la Llei 5/1983, de 30 de desembre, del Consell, resolc:  
  
Primer  
Modificar l'article 14 de la Resolució de 8 de juny de 2022, de delegació de determinades competències en òrgans d'aquesta conselleria; la redacció d'aquest queda com segueix.  
  
«Article 14. Delegació en matèria de reembossament de garanties i fiances d'arrendament  
Delegar en les persones titulars de les direccions territorials d'Hisenda i Model Econòmic d'aquesta conselleria l'aprovació i tramitació de resolucions corresponents a les diferents fases del procediment de gestió d'ingressos i pagaments, així com la signatura dels documents comptables corresponents, quan es referisquen a la gestió de la Caixa General de Depòsits i Fiances efectuades en les mateixes direccions territorials.  
Sense perjudici del que es disposa en l'article 9 d'aquesta resolució, delegar indistintament en les persones titulars de la Subdirecció General de la Tresoreria, de la direcció territorial i de la secretaria territorial d'Hisenda i Model Econòmic corresponent l'ordenació de pagaments en matèria de reembossament de garanties en l'àmbit competencial de la Caixa General de Depòsits i Fiances, els quals actuaran a la vista de la resolució de devolució, dictada per la persona titular de l'òrgan a favor del qual es va constituir la fiança.  
Així mateix, respecte de les fiances d'arrendament, delegar indistintament en les persones titulars de la Subdirecció General de la Tresoreria, de la Direcció Territorial d'Hisenda i Model Econòmic de València i de la Secretaria Territorial d'Hisenda i Model Econòmic de València l'ordenació de pagaments en matèria de devolucions.»  
  
Segon  
La present resolució entrarà en vigor el dia de la publicació en el Diari Oficial de la Generalitat Valenciana.  
  
València, 18 de maig de 2023.- El conseller d'Hisenda i Model Econòmic: Arcadi España García.